open-index/open-wikipedia-markdown huggingface dataset:
Χατσιμαχμουντλού

Το **Χατσιμαχμουντλού **(επίσης **Γκαντζί-Μαχμουντλού **και **Γκαντζιμαχμουντλού**) είναι χωριό της Επαρχίας Γιεβλάχ του βορειοδυτικού Αζερμπαϊτζάν. Το χωριό αποτελεί μέρος του δήμου Καραμανλί.

## Παραπομπές


## Πηγές
* 

Κατηγορία:Κατοικημένες περιοχές στην Επαρχία Γιεβλάχ
Μολλαλάρ (Μπαρντά)

Το **Μολλαλάρ **είναι ένα χωριό στην επαρχία Μπαρντά του Αζερμπαϊτζάν. Βρίσκεται στο νοτιοανατολικό μέρος της χώρας. 

## Παραπομπές
* 

Κατηγορία:Κατοικημένες περιοχές στην Επαρχία Μπαρντά
Σάλπα

Η **σάλπα** ή **σάρπα** (επιστημονική ονομασία *Sarpa salpa*) είναι είδος θαλάσσιου ψαριού της οικογένειας των σπαριδών, το οποίο αναγνωρίζεται από τις πολλές χρυσές λωρίδες που φέρει κατά μήκος του ασημόχρωμου σώματός της.

## Κατανομή-Ενδιαίτημα
Βρίσκεται στον ανατολικό Ατλαντικό Ωκεανό, από τον Βισκαϊκό κόλπο μέχρι τη Νότια Αφρική, και στη Μεσόγειο Θάλασσα. Μερικές φορές απαντάται και βορειότερα, μέχρι τη Μεγάλη Βρετανία. Υπάρχει σε αρκετά μεγάλους αριθμούς και απαντάται συνήθως από την επιφάνεια της θάλασσας μέχρι βάθος 70 μέτρων. 

## Περιγραφή
Τα αρσενικά έχουν συνήθως μήκος από 15 ως 30 cm, ενώ τα θηλυκά είναι πολύ μεγαλύτερα, με μήκη από 31 ως 45 cm. Το μέγιστο μήκος που έχει βρεθεί ποτέ είναι 51 cm.

## Αλιεία
Η σάλπα ψαρεύεται εύκολα με καλαμίδι και αγκίστρι δολωμένο με ζυμάρι, και το κρέας της τρώγεται από τον άνθρωπο, αν και δεν θεωρείται τόσο νόστιμο, αλλά χρησιμεύει και ως ζωντανό δόλωμα. Πιάνεται επίσης με δίχτυα και με κιούρτους. Το ψάρι αυτό έγινε γνωστό από άρθρα που έλαβαν μεγάλη δημοσιότητα το 2006, όταν δύο άνδρες που το έφαγαν σε εστιατόριο της περιοχής της δυτικής Μεσογείου άρχισαν να έχουν ακουστικές και οπτικές παραισθήσεις. Αυτές οι παραισθήσεις, που περιγράφηκαν ως «τρομακτικές», αναφέρθηκε ότι δημιουργήθηκαν μερικά λεπτά μετά την πέψη του ψαριού και διήρκεσαν επί 36 ώρες.

Παραισθήσεις από κατανάλωση ψαριού (*ichthyoallyeinotoxism*) έχουν αναφερθεί συχνά για άλλα είδη, αλλά όχι για τη σάλπα. Στην πραγματικότητα σερβίρεται αρκετές φορές σε ψαροταβέρνες στις ακτές της Μεσογείου. Η πιθανότερη αιτία είναι ότι το ψάρι έχει φάει κάποια είδη μακροφυκών (ίσως το *Caulerpa prolifera* της Μεσογείου ή η συνηθέστερη ποσειδωνία) ή  φυτοπλαγκτού, οι τοξίνες των οποίων το καθιστούν παραισθησιογόνο. Οι επιδράσεις που περιγράφηκαν είναι παρόμοιες με τις επαγόμενες από ινδολοτρυπταμινικά ψυχεδελικά φάρμακα.

## Παραπομπές


## Πηγές

* Λήμμα «σάλπα» στη *Νέα Ελληνική Εγκυκλοπαίδεια* «Χάρη Πάτση», τόμ. 20 (1975), σελ. 105

Κατηγορία:Είδη ελαχίστης ανησυχίας (LC)
Κατηγορία:Σπαρίδες
Κατηγορία:Πανίδα της Ελλάδας
Χάνος (ψάρι)

Ο **χάνος** (από την αρχαία ονομασία *χάννη*, επιστημονική ονομασία *Serranus cabrilla*) είναι είδος θαλάσσιου ψαριού της οικογένειας σερανίδες.

Ζει στη Μεσόγειο Θάλασσα, στη Μαύρη Θάλασσα και στα παράλια ύδατα του Ατλαντικού Ωκεανού, από τα Βρετανικά Νησιά (σπάνια) μέχρι και το Ακρωτήριο της Καλής Ελπίδος, συμπεριλαμβανομένων των Αζορών, της Μαδέρας και των Καναρίων Νήσων. Βρίσκεται σε βραχώδεις ή αμμώδεις βυθούς, σε βάθη 0 ως 200 μέτρων. Το μήκος του κυμαίνεται συνήθως από 5 ως 25 εκατοστά, ενώ έχει μετρηθεί δείγμα μήκους 40 εκατοστών. Ο χάνος, όπως και τα άλλα είδη του γένους σερράνος, είναι ερμαφρόδιτος οργανισμός.

Ο χάνος τρέφεται με άλλα ψάρια, κεφαλόποδα και οστρακόδερμα.

## Παραπομπές


## Εξωτερικοί σύνδεσμοι

* Βρετανικό δείγμα (βλ. Comber)

Κατηγορία:Είδη ελαχίστης ανησυχίας (LC)
Κατηγορία:Ψάρια ελληνικών θαλασσών
Κατηγορία:Σερρανίδες
Ιόνιος Ανθολογία

Η ***Ιόνιος Ανθολογία*** ήταν πρωτότυπο περιοδικό ποικίλης ύλης με το οποίο το 1834 ο περιοδικός τύπος έκανε την εμφάνισή του στην Κέρκυρα με την αρωγή του φιλελεύθερου αρμοστή λόρδου Νούγκεντ. Σε αυτό πρωτοδημοσιεύτηκε απόσπασμα από το «Λάμπρος» του Διονυσίου Σολωμού. Το περιοδικό μετά από μεγάλη διακοπή επανακυκλοφόρησε στο διάστημα 1854-1855. Ήταν ανοικτό σε συγγραφείς όλων των τάξεων, που μιλούσαν την Ελληνική, την Αγγλική και την ιταλική γλώσσα, όπως επίσης και σε όλους τους τομείς της γνώσης.

## Αναφορές


## Διαδίκτυο
*Ιόνιος Ανθολογία στο ''Κοσμόπολις'' . Περιέχει το εξώφυλλο του πρώτου τεύχους.
*Ιόνιος Ανθολογία στην Ψηφιακή Βιβλιοθήκη Νεοελληνικών Σπουδών «Ανέμη» 

Κατηγορία:Ελληνικά λογοτεχνικά περιοδικά
Λόρδος Ύπατος Αρμοστής των Ιονίων Νήσων

thumb|right|Χάρτης των Ιονίων Νήσων.
Ο **Λόρδος Ύπατος Αρμοστής των Ιονίων Νήσων**, περισσότερο γνωστός ως **Ύπατος Αρμοστής των Ιονίων Νήσων**, ήταν ο τίτλος το οποίο έφερε το πρόσωπο που διοριζόταν απευθείας από τον Άγγλο βασιλιά και είχε την απόλυτη εξουσία στα Ιόνια Νησιά κατά την περίοδο 1815-1864. Σχεδόν όλοι οι Αρμοστές υπήρξαν υψηλόβαθμα στελέχη του βρετανικού στρατού, που μετά την αποστράτευσή τους διορίζονταν ως κυβερνήτες κάποιας Αποικίας. Ο Αρμοστής τελούσε τυπικά υπό τον έλεγχο του υπουργείου των Αποικιών (Colonial office), όμως ο Υπουργός σπάνια διαφωνούσε με τις ενέργειές του. Έτσι ο Αρμοστής είχε τα Επτάνησα υπό τον απόλυτο έλεγχό του. Στην άσκηση της εξουσίας συνεργαζόταν με δύο σώματα: τη Βουλή και τη Γερουσία. Σε κάθε νησί βρίσκονταν στρατιωτικοί διοικητές (οι Τοποτηρητές), ενώ η επιβολή του νόμου γινόταν από την Υψηλή Αστυνομία, που αποτελούνταν μόνο από Άγγλους. Ως επικεφαλής της Υψηλής Αστυνομίας, ο Αρμοστής διατηρούσε το δικαίωμα να εξορίζει και να φυλακίζει αυθαίρετα ή να επιβάλλει στρατιωτικό νόμο. Οι Αρμοστές ζούσαν απομονωμένοι στο ανάκτορό τους, χωρίς επαφή με τον λαό και πληροφορούνταν για τις διάφορες εξελίξεις μέσω αξιωματούχων και άλλων έμπιστών τους προσώπων. Έτσι, τα μέτρα τους ήταν συνήθως σκληρά και αντιλαϊκά.

## Πολιτικοί Αρμοστές (1809-1816)

## Λόρδοι Ύπατοι αρμοστές (1816-1864)

## Παραπομπές


Κατηγορία:Ιστορία των Επτανήσων
Τζόρτζ Μπέρκλεϋ (Βρετανός αξιωματικός)

Ο Στρατηγός **Τζορτζ Χένρι Φρέντερικ Μπέρκλεϋ**   () πιο γνωστός ως **Τζορτζ Μπέρκλεϋ**  (9 του Ιουλίου του 1785 - 25 Σεπτεμβρίου 1857) ήταν ένας Βρετανός αξιωματικός του Στρατού και πολιτικός του κόμματος των Συντηρητικών. Ο  Μπέρκλεϋ ήταν πρωτότοκος γιος του ναυάρχου Sir George Cranfield-Berkeley, τρίτος γιος του Augustus Berkeley, 4ου κόμη του Berkeley. Η μητέρα του ήταν Lady Emilia Charlotte, κόρη του Λόρδου George Lennox. Συμμετείχε στην εκστρατεία του Βατερλό το 1815 με το αξίωμα του Δούκα του Ουέλλιγκτον. Στην πολιτική του καριέρα διετέλεσε Ύπατος Αρμοστής των Ιονίων Νήσων αντικαθιστώντας για μικρό χρονικό διάστημα (15 Σεπτεμβρίου του 1842 έως 1η Απριλίου του 1843)  τον 5ο κατά σειρά Ύπατο Αρμοστή  James Alexander Stewart-Mackenzie. Ήταν παντρεμένος  με την lucy κόρη του Sir Thomas Sutton που κατείχε επιπροσθέτως το αξίωμα του Βαρόνου και είχαν τρία παιδιά. Απεβίωσε τον Σεπτέμβριο του 1857 72 ετών.

## Παραπομπές


## Επιπλέον Βιβλιογραφία
* Peter Hofschröer. *Did the Duke of Wellington deceive his Prussian Allies in the Campaign of 1815?*, p. 2 Archived 30 August 2007 at the Wayback Machine., website of A. W. Cockerill , Retrieved 18 October 2009)
* Memoranda on the Kaffir War in 1847. Communicated by Lieutenant General Sir G. Berkeley, K.C.B., Commander-In-Chief of the Madras Army. Extracted from the Madras Artillery Records. with a Map.
* Harrovians of distinction 
* *"[https://web.archive.org/web/20060514040832/http://www.regiments.org/regiments/uk/inf/081-793.htm 81st (Loyal Lincoln Volunteers) Regiment of Foot]". regiments.org. Archived from the original on 14 May 2006. Retrieved 2 August 2016.*
* *"[https://web.archive.org/web/20060715122103/http://regiments.org/regiments/uk/inf/035-701.htm 35th (Royal Sussex) Regiment of Foot]". regiments.org. Archived from the original on 15 July 2006. Retrieved 31 August 2016.*
* *"[http://archive.spectator.co.uk/article/24th-june-1854/19/military-gazette Military Gazette]". The Spectator Archive. Retrieved 31 August 2016*

Κατηγορία:Λόρδοι Ύπατοι Αρμοστές των Ιονίων Νήσων
Χένρι Τζορτζ Γουόρντ

Ο **Χένρι Τζορτζ Γουόρντ** γεννήθηκε στο Λονδίνο στις 27 Φεβρουαρίου του 1797 και πέθανε στις 2 Αυγούστου του 1860, από χολέρα, στο Μαντράς της Ινδίας. Φοίτησε στη σχολή Χάροου και αργότερα έφυγε στο εξωτερικό για να διδαχτεί ξένες γλώσσες.

Τον Δεκέμβριο του 1837 εξελέγη βουλευτής. Πέρα από την ενασχόληση του με την πολιτική, ασχολήθηκε ακόμη με τις σιδηροδρομικές επιχειρήσεις**.**

Τον Μάιο του 1849 διορίστηκε Ύπατος Αρμοστής των Ιονίων νήσων. Στην Κέρκυρα έφτασε στις 2 Ιουνίου 1849 όπου βρήκε την τοπική συνέλευση ανοργάνωτη και τη διέλυσε. Από τις πρώτες ενέργειες του ήταν η διακήρυξη αμνηστίας προς όσους είχαν λάβει μέρος στην εξέγερση στην Κεφαλονιά τον Σεπτέμβριο του 1848 κατά του προκατόχου του **[[John Colborne]]**. Τον Αύγουστο του 1849 εκδηλώθηκε νέα στάση στην Κεφαλλονιά. Ο Αρμοστής, αφού επέβαλε στο νησί στρατιωτικό νόμο, μετέβη ο ίδιος στο νησί και μέχρι τον Οκτώβριο κατόρθωσε να καταστείλει την εξέγερση. Η αγγλική κυβέρνηση, τίμησε τον Αρμοστή με το Μεγαλόσταυρο των Αγίων Μιχαήλ και Γεωργίου παρά τις επικρίσεις που δέχθηκε για τις ενέργειες του.

Από την Κέρκυρα αναχώρησε το 1855, οπότε και διορίστηκε κυβερνήτης της Κεϋλάνης.

## Παραπομπές


Κατηγορία:Λόρδοι Ύπατοι Αρμοστές των Ιονίων Νήσων
Πλάτων της Βακτρίας

Ο **Πλάτων** (2ος αιώνας π.Χ.) ήταν ηγεμόνας του ελληνικού βασιλείου της Βακτριανής με τα εδάφη του υπό την εξουσία του να είναι στην νότια Βακτρία ή/και τις Παροπαμισάδες στα μέσα του 2ου αιώνα π.Χ.. Η τεχνοτροπία των νομισμάτων της βασιλείας του καθιστά πιθανό πως ήταν συγγενής, πιθανώς αδελφός, του Ευκρατίδη Α´, ο οποίος αναρριχήθηκε στην εξουσία το 170–165 π.Χ..

## Χρονολόγηση
Κάποια από τα νομίσματα του Πλάτωνα διαθέτουν επιγραφές οι οποίες μπορούν να ερμηνευτούν ως ημερομηνίες βάσει του ινδοελληνικού συστήματος χρονολόγησης -γνωστό και ως χρονολόγηση *Γιαβάνα*- το οποίο ξεκίνησε κατά το 186 π.Χ., και σε περίπτωση όπου ισχύει κάτι τέτοιο τότε ο Πλάτων βασίλεψε το 140 π.Χ.. Μια τέτοια υπόθεση είναι συμβατή με την χρονολόγηση βάσει των νομισματικών στοιχείων, καθώς δεν έχουν ανακαλυφθεί νομίσματα της βασιλείας του στην αρχαιολογική περιοχή του Άι Χανούμ, της σημαντικότερης πόλης της περιοχής, η οποία καταστράφηκε κατά την διάρκεια της βασιλείας του Ευκρατίδη.

## Νομίσματα

Plato Tetradrachm MZ.jpg|Τετράδραχμο του Πλάτωνα, με την κεφαλή του να φορά διάδημα στην μια όψη, και τον Ήλιο να ιππεύει τέθριππο στην άλλη. Επιγραφή: *ΒΑΣΙΛΕΩΣ ΕΠΙΦΑΝΟΥΣ ΠΛΑΤΩΝΟΣ*. Το νόσμισμα έχει την σήμανση MZ πάνω του, η οποία πιθανώς αποτελεί ημερομηνία η οποία αντιστοιχεί στο έτος 47 (χρονολόγηση Γιαβάνα = 138 π.Χ).
Plato Tetradrachm MT.jpg|Πλάτωνας με κράνος στην μια όψη, Ήλιος επί τέθριππου στην άλλη. Επιγραφή: *ΒΑΣΙΛΕΩΣ ΕΠΙΦΑΝΟΥΣ ΠΛΑΤΩΝΟΣ*, πιθανή χρονολόγηση MT, (49 στην χρονολόγηση Γιαβάνα = 136 π.Χ.)
Plato Tetradrachm MN.jpg|Πλάτωνας με διάδημα και Ήλιος σε τέθριππο, επιγραφή *ΒΑΣΙΛΕΩΣ ΕΠΙΦΑΝΟΥΣ ΠΛΑΤΩΝΟΣ*, πιθανή χρονολόγηση MN, (48 στην χρονολόγηση Γιαβάνα = 137 π.Χ.)


## Παραπομπές


## Σχετική βιβλιογραφία
* "The Shape of Ancient Thought. Comparative studies in Greek and Indian Philosophies" by Thomas McEvilley (Allworth Press and the School of Visual Arts, 2002) ISBN 1-58115-203-5
* "Buddhism in Central Asia" by B. N. Puri (Motilal Banarsidass Pub, January 1, 2000) ISBN 81-208-0372-8

Κατηγορία:Έλληνες Βασιλείς Βακτρίας & Ινδίας
Χρυσοχώρι Αρκαδίας

Το **Χρυσοχώρι**, παλαιότερα γνωστό ως **Βλάχοι**, του Δημοτικού Διαμερίσματος Χρυσοχωρίου του πρώην Δήμου Ηραίας της Δημοτικής Ενότητας Ηραίας του Δήμου Γορτυνίας ανήκει στον Νομό Αρκαδίας.

## Γενικές πληροφορίες
Ο οικισμός είναι χτισμένος σε ημιορεινή περιοχή στα δυτικά της Ηραίας πάνω στην παραποτάμια κοιλάδα του ποταμού Λάδωνα. Στο Χρυσοχώρι βρίσκεται και το τελείωμα του φαραγγιού της Γκούρας που ξεκινά από του Σέρβου. Βρίσκεται σε υψόμετρο 143 μέτρων.), με θέα στον γύρω κάμπο. Η περιοχή είναι εύφορη λόγω του ποταμού Λάδωνα. Στην άκρη του χωριού βρίσκεται το παλιό Δημοτικό Σχολείο και η εκκλησία του Αγίου Γεωργίου.

Λίγο πιο έξω από το χωριό βρίσκεται η γέφυρα «Κοκλαμά» του ποταμού Λάδωνα, η οποία συνδέει την δυτική περιοχή της Ηραίας και κυρίως την Κάτω Ηραία με την υπόλοιπη Γορτυνία.

Επίσης στην επικράτεια του Χρυσοχωρίου βρίσκεται και ο γειτονικός οικισμός Γαρατζινού, πάνω στην επαρχιακή οδό Δημητσάνας - Μπερτσιάς, λίγο πριν την Γέφυρα «Κοκλαμά».

Το Χρυσοχώρι συνδέεται οδικά με την επαρχιακή οδό Δημητσάνας - Γεφυρας Μπερτσιάς με παράδρομο μήκους 800 μέτρων, με το Αγιονέρι με χωματόδρομο μήκους 3,5 χιλιομέτρων και με τα Όχθια επίσης με χωματόδρομο 7 χιλιομέτρων. Το Χρυσοχώρι απέχει 32 χιλιόμετρα από τα Λαγκάδια, 43 χιλιόμετρα από την Δημητσάνα και 88 χιλιόμετρα από την Τρίπολη.

## Δημογραφική εξέλιξη
Η δημογραφική εξέλιξη του οικισμού κατά τις τελευταίες δεκαετίες είναι η εξής:

## Απασχόληση
Οι κάτοικοι ασχολούνται κυρίως με την γεωργία, αλλά και με την κτηνοτροφία.

## Παραπομπές


Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας
Konami

H **Konami Holdings Corporation** (ιαπωνικά: *コナミホールディングス株式会社*, Χέπμπορν: *Konami Hōrudingusu Kabushiki-gaisha*, ή πιο απλά **Konami**) είναι μία ιαπωνική εταιρεία ψυχαγωγίας. Πρόκειται για εταιρεία διανομής, που μεταξύ άλλων διανέμει trading cards, Anime, Tokusatsu, μηχανές slot και βιντεοπαιχνίδια. Στην Ιαπωνία ασχολείται και με κέντρα υγείας και σώματος. Έως και τον Μάρτιο του 2016, κατείχε 21 ενοποιημένες θυγατρικές εταιρείες ανά τον κόσμο.

Η Κonami, ωστόσο είναι περισσότερο δημοφιλής για τις σειρές βιντεοπαιχνιδιών της, μερικές εκ των οποίων είναι οι *[[Castlevania]]*, Contra, *[[Dance Dance Revolution]]*, *[[Frogger]]*, *[[Metal Gear]]*, *[[Pro Evolution Soccer]]* και *[[Silent Hill]]*.  Το 2012, αγόρασε την ιαπωνική εταιρεία Hudson Soft, το οποίο είχε ως αποτέλεσμα να αποκτήσει κι άλλες δημοφιλείς σειρές βιντεοπαιχνιδιών όπως το *[[Adventure Island (βιντεοπαιχνίδι)|Adventure Island]]* και το *[[Bomberman]]*. Θεωρείται η εικοστή μεγαλύτερη εταιρεία βιντεοπαιχνιδιών στον κόσμο. 

## Παραπομπές


## Εξωτερικοί σύνδεσμοι
* 

Κατηγορία:Konami
Κατηγορία:Εταιρείες λογισμικού
Κατηγορία:Εταιρείες βιντεοπαιχνιδιών της Ιαπωνίας
Κατηγορία:Εταιρείες ιδρυθείσες το 1969
Κατηγορία:Εκδότες βιντεοπαιχνιδιών
Κατηγορία:Ιαπωνικά εμπορικά σήματα
Ε΄ Εθνική Συνέλευση 1935

Η **Ε΄ Εθνική Συνέλευση του 1935**  συγκροτήθηκε από την κυβέρνηση Παναγή Τσαλδάρη με σκοπό την κατάργηση της Αβασίλευτης Δημοκρατίας που είχε εγκαθιδρύσει η προηγούμενη Δ΄ Εθνική Συνέλευση του 1924) και την επαναφορά του πολιτεύματος της Βασιλευόμενης Δημοκρατίας. Ακριβώς την ημέρα που είχε ανακοινωθεί ότι θα ξεκινούσαν - ύστερα από τις θερινές διακοπές - οι εργασίες της Συνέλευσης και συγκεκριμένα στις 10 Οκτωβρίου του 1935 ο Κονδύλης με τη στήριξη των επικεφαλής ανώτατων αξιωματικών των τριών όπλων (στρατηγός Αλέξανδρος Παπάγος, ναύαρχος Οικονόμου και πτέραρχος Ρέππας) υποχρέωσε σε ταπεινωτική παραίτηση τον πρωθυπουργό Παναγή Τσαλδάρη και αυθημερόν έλαβε ψήφο εμπιστοσύνης από τη Βουλή. Εν συνεχεία, ανήγγειλε με διάγγελμα τη διενέργεια δημοφηφίσματος για τη μορφή του Πολιτεύματος, το οποίο καθορίσθηκε να διεξαχθεί στις 3 Νοεμβρίου του ίδιου έτους. Ο πρόεδρος της Δημοκρατίας Αλέξανδρος Ζαΐμης οδηγήθηκε σε αναγκαστική αποχώρηση, μετά την αναγγελία για τη μεταβολή της μορφής του πολιτεύματος που του γνωστοποιήθηκε από τους Κονδύλη, Θεοτόκη και Μαυρομιχάλη οι οποίοι τον επισκέφθηκαν στο γραφείο του, δήθεν για να τον ευχαριστήσουν "*δια τας μέχρι τούδε προς την Πατρίδα υπηρεσίας του*". Η Εθνοσυνέλευση επανέφερε σε ισχύ το προηγουμένως καταργηθέν Σύνταγμα του 1911. Έτσι οι βασιλόφρονες έθεσαν τις βάσεις για την επιστροφή στο θρόνο του έκπτωτου μονάρχη Γεώργιου Β΄

## Παραπομπές


Κατηγορία:Εθνοσυνελεύσεις στην Ελλάδα
Adventure Island (βιντεοπαιχνίδι)

Το ***Hudson's Adventure Island*** (ιαπωνικά: *高橋名人の冒険島*, Χέμπορν: *Takahashi Meijin no Bōken Jima* ή απλά ***Adventure Island***) είναι μία side-scrolling πλατφόρμα, της Hudson Soft, η οποία κυκλοφόρησε στην Ιαπωνία, για το Famicom και το MSX, στις 12 Σεπτεμβρίου του 1986. Τον Σεπτέμβριο του 1988, κυκλοφόρησε και στη βόρεια Αμερική, για τη Nintendo Entertainment System και το 1992 για τις PAL περιοχές, υπό την ονομασία ***Adventure Island Classic***. Το *Adventure Island* είναι μία διασκευή του arcade παιχνιδιού *[[Wonder Boy (βιντεοπαιχνίδι)|Wonder Boy]]*, το οποίο αρχικά είχε δημιουργηθεί από την Escape για το Sega. To  *Adventure Island* ακολούθησαν και σίκουελ παιχνίδια, τα οποία όμως δεν είχαν καμία σχέση με το *Wonder Boy*.

## Παραπομπές


## Εξωτερικοί σύνδεσμοι
* ''Takahashi Meijin no Bōken Jima'' (FC) at the Wii Virtual Console website 

*
Κατηγορία:Βιντεοπαιχνίδια του 1986
Κατηγορία:Βιντεοπαιχνίδια του Game Boy
Κατηγορία:Βιντεοπαιχνίδια του Game Boy Advance
Κατηγορία:Βιντεοπαιχνίδια για κινητά
Κατηγορία:Βιντεοπαιχνίδια της MSX
Κατηγορία:Βιντεοπαιχνίδια του NES
Κατηγορία:Side-scrolling βιντεοπαιχνίδια πλατφόρμας
Κατηγορία:Βιντεοπαιχνίδια του Virtual Console
Κατηγορία:Wonder Boy
Όσμουντ Μποπεαράχτσι

Ο **Όσμουντ Μποπεαράχτσι** (γαλλικά: *Osmund Bopearachchi*, 1949) είναι ιστορικός και νομισματολόγος με καταγωγή από τη Σρι Λάνκα, με εξιδείκευση στα νομίσματα του ελληνικού βασιλείου της Βακτριανής και του ινδοελληνικού βασιλείου.

## Σταδιοδρομία
Τελείωσε τις σπουδές του στη Γαλλία όπου και ζει έκτοτε. Το 1983 συνέχισε με μεταπτυχιακούς τίτλους σπουδών στο Εθνικό Κέντρο Επιστημονικής Έρευνας της Γαλλίας (*CNRS*) και το 1989 έγινε ειδικός ερευνητής στο ίδρυμα.

Το 1991, εξέδωσε το εκτεταμένο έργο του σχετικά με τα νομίσματα των ελληνιστικών ηγεμονιών σε Βακτρία και Ινδία με τίτλο *Monnaies gréco-bactriennes et indo-grecques* (*χρήματα των Ελληνοβακτρών και των Ινδοελλήνων*) το οποίο εξελίχθηκε σε έργο αναφοράς στο πεδίο του. Τα συμπεράσματα που εξάγει εντός του βιβλίου, στηρίζονται σε εκτεταμένη νομισματική ανάλυση όπως τοποθεσία ανακάλυψης, αστοχίες κοπής, μονογράμματα, μεταλλουργία, τεχνοτροπία, ελληνικές και ινδικές γραφές και επιγραφές κ.α.. Το έργο αυτό τιμήθηκε με το βραβείο Μέντελ για την ιστορική έρευνα το 1992.

Έχει γράψει συνολικά 9 βιβλία και έχει πάνω από 130 δημοσιεύσεις σε επιστημονικά περιοδικά.

## Εργογραφία
* O. Bopearachchi, *Monnaies gréco-bactriennes et indo-grecques, Catalogue raisonné*, Bibliothèque Nationale, Paris, 1991, 459 p., 69 pl.
* O. Bopearachchi, *Catalogue of Indo-Greek, Indo-Scythian and Indo-Parthian Coins of the Smithsonian Institution*, Washington D.C., 1993, 140 p., 41 pl.
* O. Bopearachchi & A. ur Rahman, *Pre-Kushana Coins in Pakistan*, Iftikhar Rasul IRM Associates (Pvt.) Ltd., Karachi, 1995. 237 p., 76 pl.
* O. Bopearachchi & W. Pieper, *Ancient Indian Coins*, Brépols, Turnhout, Belgique, 1998, Indicopleustoi, vol. 11, 289 p., 59 pl.
* O. Bopearachchi, Sylloge Nummorum Graecorum. *Graeco-Bactrian and Indo-Greek Coins*. The Collection of the American Numismatic Society, Part 9, New York, 1998, 94 p., 76 pl.
* O. Bopearachchi & R.M. Wickremesinhhe, Ruhuna. *An Ancient Civilisation Re-visited. Numismatic and Archaeological Evidence on Inland and Maritime Trade*, 1999, Colombo, 140 p., 3 maps, 36 pl.
* O. Bopearachchi, *An Indo-Greek and Indo-Scythian Coin Hoard from Bara (Pakistan)*, Seattle, 2003, 104 p.&nbsp;33 pls.
* O. Bopearachchi & Philippe Flandrin, *Le Portrait d’Alexandre. Histoire d’une découverte pour l’humanité*, Édition du Rocher, Monaco, 2005, 267 p.&nbsp;8 pls.
* O. Bopearachchi, *The Pleasure Gardens of Sigiriya. A New Approach*, Godage Book Emporium, Colombo, 2006. p.&nbsp;80. (Sinhalese translation, Godage Emporium, Colombo, 2008).

## Παραπομπές


## Σχετική βιβλιογραφία
* *Monnaies Gréco-Bactriennes et Indo-Grecques, Catalogue Raisonné* (in French), by Osmund Bopearachchi, Bibliothèque Nationale de France, 1991, ISBN 2-7177-1825-7
* *Pre-Kushana Coins in Pakistan*, Islamabad, 1995. 237 p.

## Εξωτερικοί σύνδεσμοι
* Επίσημος ιστότοπος

Κατηγορία:Νομισματολόγοι
Κάρολος Β΄ του Ελμπέφ

Ο **Κάρολος Β' **, γαλλ. *Charles II*, (5 Νοεμβρίου 1596 - 5 Νοεμβρίου 1657) από τον Οίκο της Λωρραίνης ήταν δούκας του Ελμπέφ (1605-1657) και κόμης του Αρκούρ.

## Βιογραφία
Ήταν ο πρωτότοκος γιος του Καρόλου Α΄ δούκα του Ελμπέφ και κόμη του Αρκούρ και της Μαργαρίτας ντε Σαμπό, κόρης του Λεονόρ κόμη του Σαρνύ. Το 1605 απεβίωσε ο πατέρας του και τον διαδέχθηκε ως δούκας του Ελμπέφ· ο μικρότερος Ερρίκος έγινε κόμης του Αρκούρ.

Μπήκε στην Αυλή του βασιλιά της Γαλλίας το 1607 ως συμπαίκτης του μέλλοντα Λουδοβίκου ΙΓ'. Το 1610 ο 9ετής Λουδοβίκος ΙΓ' ανέλαβε βασιλιάς· όταν ενηλικιώθηκε όρισε τον Κάρολο Β' ως Μέγα Καγκελάριο της Γαλλίας. Ο Κάρολος Β' ήταν πιστός στον βασιλιά και τον βοήθησε στις συγκρούσεις με τη μητέρα του Μαρία των Μεδίκων, τον καρδινάλιο Ρισελιέ και τους Ουγενότους. 

Ο Ερρίκος Β' δούκας του Λονγκεβίλ, κυβερνήτης της Νορμανδίας και πιστός στη Μαρία των Μεδίκων, οδήγησε μία εξέγερση εναντίον του βασιλιά και του Ρισελιέ και στρατοπέδευσε στο Οριβάλ, κοντά στο Ελμπέφ. Τότε ο Κάρολος Β' ορίστηκε κυβερνήτης της Νορμανδίας. Πήρε μέρος στην πολιορκία της Λα Ροσέλ, αλλά τραυματίστηκε στο Σαιν-Ζαν-ντ'Ανζελύ. Του δόθηκε επιπρόσθετα η θέση του κυβερνήτη της Πικαρδίας. 

Απεβίωσε στο Παρίσι το 1657. Τον διαδέχθηκε ο γιος του Κάρολος Γ' ως δούκας του Ελμπέφ.

## Οικογένεια
Το 1619 νυμφεύτηκε την Αικατερίνη-Ερριέττα των Βουρβόνων, νόθη κόρη του Ερρίκου Δ' της Γαλλίας από τη Γκαμπριέλ ντ'Εστρέ και είχαν τέκνα:
* Κάρολος Γ΄ 1620-1692, δούκας του Ελμπέφ.
* Ερρίκος 1622-1648, ηγούμενος του αβαείου στην Ομπιέρ.
* Φραγκίσκος-Λουδοβίκος 1623-1694, κόμης του Αρκούρ.
* Φραγκίσκος-Μάριος 1624-1694, δούκας του Ζουαγιέζ, πρίγκιπας του Λιλμπόν.
* Αικατερίνη 1626-1645, απεβίωσε 19 ετών.
* Μαρία-Μαργαρίτα 1629-1679, δεν παντρεύτηκε.

Από την εκτός γάμου σχέση του με την Ζαν-Φρανσουάζ Σοτ, από τον Οίκο των Βαν ντεν Γκερσμόορτερε, κυρίων του Ερβαί, είχε ένα φυσικό τέκνο:
* Καρλόττα-Φραγκίσκη-Αδριανή, γενν. 1638.

## Πρόγονοι




## Πηγές
*Peerage

Κατηγορία:Οίκος της Λωρραίνης
Κατηγορία:Ιππότες του Τάγματος του Αγίου Πνεύματος
Σαραχάρτ

Το **Σαραχάρτ **( επίσης **Σαραχάρτ**' και **Σαραάρτ**, πρώην **Γκιουλίντζα**) είναι πόλη στην επαρχία Λορί της Αρμενίας. Βρίσκεται στο βορειοδυτικό μέρος της χώρας. 

## Παραπομπές

* 
* Κόσμο Gazeteer: Αρμενία &ndash; Κόσμο-Gazetteer.com
* Εθνική Στατιστική Υπηρεσία της Δημοκρατίας της Αρμενίας

Κατηγορία:Πόλεις της Αρμενίας
Μολλαλάρ (40° 15' Β 47° 29' Α, Αγκντάμ)

Το **Μολλαλάρ **(αζερικά: Mollalar) είναι ένα χωριό στην επαρχία Αγκντάμ του Αζερμπαϊτζάν. Βρίσκεται στο νοτιοδυτικό μέρος της χώρας. 

## Παραπομπές
* 

Κατηγορία:Κατοικημένες περιοχές στην Επαρχία Αγκντάμ
Όνι (γράμμα)

Το **Όνι **(ασομταβρούλι Ⴍ, νουσκούρι ⴍ, μχεντρούλι ო) είναι το 16ο γράμμα των τριών γεωργιανών αλφαβήτων.

Στο γεωργιανό σύστημα αρίθμησης έχει αξία 70.

Το Όνι αντιπροσωπεύει τον ήχο , όπως και την προφορά του  στην λέξη "l**aw**".

## Γράμμα

## Κωδικοποιήσεις υπολογιστή

## Μπράιγ

## Δείτε επίσης
* Λατινικό γράμμα O

## Παραπομπές


## Βιβλιογραφία
*Mchedlidze, T. (1) The restored Georgian alphabet, Fulda, Germany, 2013
*Mchedlidze, T. (2) The Georgian script; Dictionary and guide, Fulda, Germany, 2013
*Machavariani, E. Georgian manuscripts, Tbilisi, 2011
*The Unicode Standard, Version 6.3, (1) Georgian, 1991-2013
*The Unicode Standard, Version 6.3, (2) Georgian Supplement, 1991-2013

Κατηγορία:Γεωργιανό αλφάβητο
Κάρολος Γ΄ του Ελμπέφ

Ο **Κάρολος Γ΄**, γαλλ. *Charles III*, (1620  - 4 Μαΐου 1692) από τον Οίκο της Λωρραίνης ήταν δούκας του Ελμπέφ (1657-1692).

## Βιογραφία
Γεννήθηκε στο Οτέλ ντ' Ελμπέφ στο Παρίσι και ήταν ο πρωτότοκος γιος του Καρόλου Β΄ δούκα του Ελμπέφ και της Αικατερίνης-Ερριέττας των Βουρβόνων, νόθης κόρης του Ερρίκου Δ΄ της Γαλλίας με την Γκαμπριέλ ντ' Εστρέ.

Το 1657 απεβίωσε ο πατέρας του και τον διαδέχθηκε ως δούκας του Ελμπέφ. Ήταν *ευγενής της Γαλλίας*. Αδελφοί του ήταν ο Φραγκίσκος-Λουδοβίκος κόμης του Αρκούρ και ο Φραγκίσκος-Μάριος πρίγκιπας του Λιλεμπόν.

Συμμετείχε στις στρατιωτικές επιχειρήσεις στην Ιταλία το 1641 και στην Πικαρδία το επόμενο έτος, υπό τις διαταγές του θείου του Ερρίκου κόμη του Αρκούρ. Πήρε μέρος στον Τριακονταετή Πόλεμο και ήταν μαζί με τον Λουδοβίκο Β΄ των Βουρβόνων, πρίγκιπα του Κοντέ, στη νίκη στο Ροκρουά το 1643. Έλαβε μέρος επίσης στις μάχες του Τιονβίλ και Σιέρκ, όπως και στην πολιορκία του Γκραβελίν το 1644. Αργότερα πολέμησε στη μάχη του Νέρντλινγκεν το 1645 και στο Τρίερ.

Μετά το 1661, από τον εξάδελφό του Λουδοβίκο ΙΔ΄ που άρχισε να αναλαμβάνει τη βασιλεία, ορίστηκε κυβερνήτης της Πικαρδίας και του Αρτουά, μία θέση που κατείχε πριν ο πατέρας του. Απεβίωσε στο Οτέλ ντ' Ελμπέφ στο Παρίσι το 1692 σε ηλικία 61 ετών και τάφηκε στη μονή των Ιακωβιτών στο Παρίσι. Επειδή ο πρώτος γιος του είχε αποβιώσει, τον διαδέχθηκαν άλλοι γιοί του, πρώτα ο Ερρίκος και έπειτα ο Εμμανουήλ-Μαυρίκος, ως δούκες του Ελμπέφ.

## Οικογένεια
Το 1648 νυμφεύτηκε πρώτα την Άννα-Ελισάβετ, κόρη του Καρόλου του Λανουά και είχαν τέκνα:
* Άννα-Ελισάβετ 1649-1714, παντρεύτηκε τον 5ο εξάδελφό της Κάρολο-Ερρίκο πρίγκιπα του Βωντεμόν & Κομερσύ.
* Κάρολος 1650-1690, δεν νυμφεύτηκε.

Η Άννα-Ελισάβετ απεβίωσε το 1654 και δύο έτη μετά ο Κάρολος Γ΄ νυμφεύτηκε, για δεύτερη φορά, την Ελισάβετ ντε Λα Τουρ ντ' Ωβέρν, κόρη του Μαυρίκιου δούκα του Μπουαγιόν και είχαν τέκνα:
* Μαρία-Ελεονόρα 1658-1731, ηγουμένη στο αβαείο του Σαιν Ζακ.
* Μαρία-Φραγκίσκη γενν. 1659, ηγουμένη στο αββαείο του Σαιν Ζερμαίν.
* Ερρίκος 1661-1748, δούκας του Ελμπέφ.
* Λουδοβίκος 1662-1693, ηγούμενος στο αβαείο του Ορκάμ.
* Εμμανουήλ-Μαυρίκιος 1677-1763, δούκας του Ελμπέφ. 
* Ερρίκος-Φρειδερίκος 1657-1666, απεβ 9 ετών.

Το 1684 νυμφεύτηκε, για 3η φορά, με τη Φραγκίσκη ντε Μοντώ ντε Ναβάιγ και είχαν τέκνα:
* Σουζάνα-Ερριέτα 1686-1710, παντρεύτηκε τον Φερδινάνδο-Κάρολο δούκα της Μάντουα.
* Λουίζα-Άννα 1689-1762, δεν παντρεύτηκε.

Από μία εκτός γάμου σχέση γιος του ήταν ο:
* Κάρολος 1645-1708.

## Πρόγονοι





## Παραπομπές


## Πηγές
*Georges Poull, La maison ducale de Lorraine, 1991.

Κατηγορία:Οίκος της Λωρραίνης
Ερρίκος του Ελμπέφ

Ο **Ερρίκος**, γαλλ. Henri III, (7 Αυγούστου 1661 - 17 Μαΐου 1748) από τον Οίκο της Λωρραίνης ήταν δούκας του Ελμπέφ (1692-1748).
## Βιογραφία
Γεννήθηκε στο Οτέλ ντ' Ελμπέφ στο Παρίσι και ήταν γιος του Καρόλου Γ' δούκα του Ελμπέφ και της 2ης συζύγου του Ελισάβετ ντε Λα Τουρ ντ' Ωβέρν, κόρης του Φρειδερίκου Μαυρίκιου δούκα του Mπουαγιόν. Η μητέρα του ήταν ανιψιά του Ερρίκου ντε Λα Τουρ ντ'Ωβέρν υποκόμη του Τουρέν, στρατάρχη της Γαλλίας. Ο ίδιος ήταν *ευγενής της Γαλλίας*.
Η αδελφή του Σουζάνα-Ενριέττα είχε παντρευτεί τον Φερδινάνδο-Κάρολο δούκα της Μάντουα. Ο θείος του ΦραγκίσκοςβΜάριος είχε κόρες την Βεατρίκη Ιερωνύμη, ηγουμένη του αβαείου στο Ρεμιρεμόν και την Ελισάβετ Θηρεσία. Η τελευταία είχε γιο τον Λουδοβίκο ντε Μελύν, και την Άννα Ιουλία ντε Μελύν και αυτή γιο τον Κάρολο ντε Ροάν πρίγκιπα του Σουμπίζ, στρατάρχη της Γαλλίας.

Είχε δύο μεγαλύτερους αδελφούς και δεν αναμενόταν να διαδεχθεί τον πατέρα του, αλλά ο πρώτος αδελφός του απεβίωσε το 1690 και ο δεύτερος στην ηλικία των 9 ετών, έτσι όταν το 1692 απεβίωσε ο πατέρας του, έγινε ο ίδιος δούκας του Ελμπέφ.

Απεβίωσε το 1748· οι δύο γιοί του είχαν αποβιώσει νέοι, έτσι τον διαδέχθηκε ο αδελφός του Εμμανουήλ-Μαυρίκιος ως δούκας του Ελμπέφ.

## Οικογένεια
Το 1677 νυμφεύτηκε στο Σατώ ντε Σαιν-Ζερμαίν-αν-Λεγ την Καρλόττα ντε Ροσεσουάρ, κόρη του Λουδοβίκου-Βίκτωρα δούκα του Μορτεμάρ, στρατάρχη της Γαλλίας και ανιψιά της Φραγκίσκη Αθηναΐδα μαντάμ ντε Μοντεσπάν και είχαν τέκνα:
* Φίλιππος 1678-1705, απεβίωσε 27 ετών στο Πεδεμόντιο κατά τον Πόλεμο της Ισπανικής Διαδοχής.
* Αρμάνδη-Καρλόττα 1683-1701, απεβίωσε 18 ετών.
* Κάρολος 1685-1705, απεβίωσε 20 ετών.

Από την εκτός γάμου σχέση του με την Φρανσουάζ ντε Μαρσιλύ είχε δύο γιους, οι οποίοι δεν είχαν απογόνους.

## Πρόγονοι




## Παραπομπές


## Πηγές
*Georges Poull, La maison ducale de Lorraine, 1991

Κατηγορία:Οίκος της Λωρραίνης
Τροχοπεδιλισμός στην Ελλάδα

Ο τροχοπεδιλισμός ή Τροχοπεδιλιδρομισμός (*[[αγγλικά]] : Roller Skates*) είναι ερασιτεχνικό άθλημα που εισήχθη αρχικά στην Ελλάδα πριν τον Β' Παγκόσμιο πόλεμο και έγινε προσπάθεια καθιέρωσης του την δεκαετία του 40 σε Αθήνα και Θεσσαλονίκη. Τα τροχοπέδιλα ήταν τα γνωστά σήμερα πατίνια ή Roller Skates. Τις δεκαετίες του 80 και 90 δημιουργήθηκαν πολλές υποτυπώδεις πίστες καλοκαιρινές ή στεγασμένες, κυρίως για διασκέδαση. Μετά το 2010 περίπου έγινε προσπάθεια ανάπτυξης του αθλήματος με δημιουργία συλλόγων και εγχώριων τουρνουά.

Το άθλημα αναφέρεται πρώτη φορά το 1932 ότι εισήχθη στην Ελλάδα και στην Αθήνα όπου λειτούργησαν αρχικά τρεις πίστες. Το 1933 αναφέρεται στον αθλητικό τύπο σαν νέο άθλημα που εισήχθη λίγους μήνες πριν, το 1932, και οι σύλλογοι *Αίγλη Αθηνών* με 100 μέλη και την μοναδική γυναικεία ομάδα, *Ακροπόλ Αθηνών*, *Παναθήναια Αθηνών*, *ΑΟ Κηφισιάς* με καλύτερο αθλητή τον Τζώνη Πεσματζόγλου, . 

Το 1934 αναφέρονται στον τύπο τέσσερις σύλλογοι ο *Τροχοπεδιλικός σύλλογος Αθηνών* και ο *Τροχοπεδιλιδρομικός σύλλογος Θεσσαλονίκης*, *Ακροπόλ Αθηνών* και *Αίγλη Αθηνών*. Την ίδια χρονιά αναφέρεται και Ελληνική Ομοσπονδία Τροχοπεδιλισμού με έδρα την Αθήνα που προκήρυξε για το 1934 πανελλήνιο πρωτάθλημα στις 22 Απριλίου και 6 Μαΐου σε 15 αγωνίσματα αντρών, γυναικών και παίδων με πολυνίκη τον σύλλογο Ακροπόλ. Ανάμεσα στα αγωνίσματα ήταν και η Ραβδοσφαίριση ή Πεδιλοχόκεϊ, χόκεϊ σε σκληρή επιφάνεια όπου η Ακροπόλ νίκησε την Αίγλη με 7-5 στον μοναδικό αγώνα που έγινε. Το 1934 στον τύπο αναφέρονται συναντήσεις μεταξύ των συλλόγων Αίγλη, Παναθήναια και Ακροπόλ.

Το 1936 η Αίγλη έχει διαλυθεί, από τα πιό ενεργά σωματεία στο άθλημα, και το 1938 αναφέρεται ένα νέο σωματείο , ο *Άσσος Αθηνών*, όπου μαζί με τα Παναθήναια συμμετέχουν στο πανελλήνιο πρωτάθλημα που προκηρύχθηκε.

## Παραπομπές


Τροπεδιλισμος
Κοφανέττο (τυρί)

Το **κοφανέττο** (ιταλικά: cofanetto) είναι είδος τυριού και παραδοσιακό προϊόν της Σικελίας. Έχει καταχωρηθεί στον κατάλογο των παραδοσιακών τοπικών αγροτικών ιταλικών προϊόντων (PAT), από το ιταλικό Υπουργείο Αγροτικής Ανάπτυξης και Τροφίμων.

Το τυρί παράγεται στις κοινότητες Κουστονάτσι, Σαν Βίτο Λο Κάπο, Καστελαμάρα ντε Γκόλφο και Καλαταφίμι στην επαρχία Τράπανι.

## Όνομα
Το όνομα δεν αναφέρεται στο σχήμα του (είναι στην πραγματικότητα ένα παραλληλεπίπεδο), αλλά στο κοντινό όρος Κόφανο στου οποίου τις πλαγιές βόσκουν ζώα και από το γάλα τους παράγεται το κοφανέττο.

## Ιστορία
Είναι τυρί με αρχαία παράδοση και ιστορία. Η Εφημερίδα της Κυβερνήσεως της Σικελίας σε διάταγμά της συμπεριέλαβε το κοφανέττο ανάμεσα στα παραδοσιακά τοπικά προϊόντα της Σικελίας. Σχετικά με τις ιστορικές ρίζες του προϊόντος ο Βρετανός ιστορικός Σάμιουελ Μπάτλερ κάνει αναφορά στο τυρί αυτό και βοηθάει έτσι στην προώθηση της παραγωγής του κοφανέττο, ενός τυριού που κάνει την εμφάνισή του τον 6ο αιώνα.

## Χαρακτηριστικά
Είναι τυρί μεικτό απόπρόβειο και αγελαδινό γάλα σε αναλογία 20/30% και 70/80% αντιστοίχως. Έχει παραλληλεπίπεδο σχήμα με ευθείες πλευρές και ζυγίζει από 2 έως 10 κιλά.

## Παραγωγή

### Πήξιμο
Η παραγωγική διαδικασία είναι όμοια με εκείνη για την παραγωγή του πεκορίνο. Το γάλα πήζει με την προσθήκη τυρομαγιάς (πυτιάς) στους 36 οC. Μετά από μισή ώρα περίπου το τυρόπηγμα αναδεύεται με έναν ξύλινο αναδευτήρα. Από τη στιγμή που το πήγμα διαιρείται σε μέρη που αντιστοιχούν στο μέγεθος ενός κόκκου ρυζιού, τοποθετείται μέσα σε ζεστό ορό γάλακτος για τέσσερις ώρες και εν συνεχεία σε ξύλινα δοχεία για στέγνωμα.

### Διαδικασία πάστα φιλάτα
Την επόμενη μέρα η πηγμένη μάζα κόβεται σε λωρίδες και τοποθετείται μέσα σε ξύλινο σκεύος. Μετά την διαδικασία της πάστα φιλάτα και σύμφωνα με την παραδοσιακή τοπική τεχνική της «ακουπατίνα» διαπλάθεται η μάζα για να δώσει πρώτα τη μορφή μιας μπάλας και μετά ολοκληρώνεται πάνω σε ξύλινη σανίδα για να δώσει το τελικό της παραλληλεπίπεδο σχήμα. 

### Αλάτισμα
Μετά από μια ακόμη μέρα ξεκούρασης, το τυρί τοποθετείται σε άρμη για ένα διάστημα ανάλογο με το βάρος του, περίπου 12 ώρες για κάθε κιλό.

### Ωρίμανση
Το κοφανέττο καταναλώνεται φρέσκο ή ωριμασμένο.

## Παραπομπές


Κατηγορία:Ιταλικά τυριά
Κατηγορία:Τυριά πρόβειου γάλακτος
Κατηγορία:Τυριά αγελαδινού γάλακτος
Σχολή Καλών Τεχνών Παύλου Προσαλέντη

Το πρώτο καλλιτεχνικό σχολείο στην Κέρκυρα ιδρύθηκε στα μέσα του 1810 από τους μαθητές του Αντόνιο Κανόβα Παύλο Προσαλέντη και Δημήτριο Τριβώλη-Πιέρη, που δημιούργησαν σε χώρο του αρχοντικού Προσαλέντη κοινό εργαστήριο γλυπτικής (ίσως και ζωγραφικής), χωρίς να είναι διαπιστωμένο αν έγιναν δεκτοί σε αυτό μαθητές. Μετά τον θάνατο του Πιέρη (23 Αυγούστου 1810) και μια σύντομη απουσία του στη Ρώμη για υπόθεση της Ιονίου Γερουσίας, ο Προσαλέντης ίδρυσε στον ίδιο χώρο ιδιωτικό εργαστήριο γλυπτικής και ζωγραφικής, το οποίο ονόμασε «Διδασκαλεῖο τῶν Ὡραίων Τεχνῶν» και σε αυτό δέχτηκε μαθητές. Το καλλιτεχνικό σχολείο παρέμεινε με αυτή τη δομή έως ότου αναβαθμίστηκε και εντάχθηκε στο πλέγμα της δημόσιας εκπαίδευσης την περίοδο της αγγλικής κατοχής. Η κυβέρνηση, βλέποντας τη σπουδαιότητα του ιδιωτικού αυτού εκπαιδευτηρίου το μετέτρεψε σε «Δημόσια τῶν Καλῶν Τεχνῶν Ἀκαδημία», η οποία στεγάστηκε στη Μονή του Αγίου Φραγκίσκου, και ανέθεσε στον ίδιο τον Προσαλέντη τη διεύθυνσή της. Έτσι το 1815 ιδρύθηκε υπό τη διεύθυνση του Ιππότη Παύλου Προσαλέντη η Σχολή Καλών Τεχνών. Ο Προσαλέντης δημιούργησε σε αυτή Μουσείο από τις κερκυραϊκές αρχαιότητες που ανακαλύπτονταν κατά τις δημόσιες ανασκαφές στην παλαιά πόλη της Κέρκυρας, καθώς και συλλογή φυσιολογίας. Η καλλιτεχνική σχολή του Προσαλέντη λειτούργησε επί 27 έτη (έως το 1837) και απετέλεσε το φυτώριο πολλών καλλιτεχνών, που δημιούργησαν την παράδοση της επτανησιακής τέχνης. Χαρακτηριστικά αναφέρεται στο «Λόγιο Ἑρμῆ» του 1819 από κείμενο του «Osservatore Triestino» της προηγούμενης χρονιάς: «τὸ Ἰχνογραφίας Σχολεῖον τοῦ Διδασκάλου Προσαλέντη ἔχει περίπου 80 μαθητὰς ὅλους Ἕλληνας πνέοντας ζῆλον∙ κατασκευάζονται ἀπὸ γῦψον, χαλκὸν καὶ μάρμαρον προτομαί, ἀνδριᾶντες καὶ παντοῖα ἄλλα ἰχνογραφήματα, πρῶται ἀπόπειραι τοῦ ἀναγεννωμένου Ἰονίου πνεύματος.»
## Παραπομπές

Κατηγορία:Εκπαίδευση στην Ελλάδα
Παυλου Προσαλ
Εμμανουήλ Μαυρίκιος του Ελμπέφ

Ο **Εμμανουέλ Μωρίς**, γαλλ. Emmanuel Maurice, (30 Δεκεμβρίου 1677 - 17 Ιουλίου 1763) από τον Οίκο της Λωρραίνης ήταν δούκας του Ελμπέφ (1748-1763).

## Βιογραφία
Γεννήθηκε στο Οτέλ ντ' Ελμπέφ στο Παρίσι και ήταν ο 4ος γιος του Καρόλου Β' δούκα του Ελμπέφ και της 2ης συζύγου του Ελισάβετ ντε Λα Τουρ ντ' Ωβέρν, κόρης του Μαυρίκιου δούκα του Mπουαγιόν. Η μητέρα του ήταν ανιψιά του Ερρίκου υποκόμη του Τουρέν, στρατάρχη της Γαλλίας. Ο ίδιος ήταν *ευγενής της Γαλλίας*.
Η αδελφή του Σουζάνα-Ενριέττα είχε παντρευτεί τον Φερδινάνδο-Κάρολο δούκα της Μάντουα. Ο θείος του Φραγκίσκος-Μάριος είχε κόρες την Βεατρίκη-Ιερωνύμη, ηγουμένη του αβαείου στο Ρεμιρεμόν και την Ελισάβετ-Θηρεσία, μάμμη του Καρόλου πρίγκιπα του Σουμπίζ, στρατάρχη της Γαλλίας.

Το 1692 απεβίωσε ο πατέρας του και τον διαδέχθηκε ο μεγαλύτερος αδελφός του Ερρίκος ως δούκας του Ελμπέφ, που η σύζυγός του ήταν κόρη του Λουδοβίκου-Βίκτωρα δούκα του Μορτεμάρ, στρατάρχη της Γαλλίας και ανιψιά της Μαντάμ ντε Μοντεσπάν.

To 1706 υπηρέτησε στο στρατό του Ιωσήφ Α' των Αψβούργων ως αντιστράτηγος του Ιππικού· ως αποτέλεσμα ο Λουδοβίκος ΙΔ' τον διέγραψε. Καθώς ζούσε στη Νάπολη, ανέθεσε στον εκεί αρχιτέκτονα Φερντινάντο Σανφελίτσε να κατασκευάσει μία ιδιωτική κατοικία στο προάστιο Πόρτιτσι το 1711. Έζησε εκεί στη βίλα ντ' Ελμπέφ ως το 1716. Το 1719 ανακάλυψε τα ερείπια της πόλης Ηράκλειον (Herculaneum, Ercolano). Τη βίλα επισκέφθηκε ο Κάρολος βασιλιάς της Νάπολης με τη σύζυγό του Μαρία-Αμαλία των Βέττιν το 1738 και τόσο εντυπωσιάστηκαν από την περιοχή, που ξεκίνησαν το ίδιο έτος την κατασκευή του ανακτόρου του Πόρτιτσι. 

Από το 1715 είχε αποβιώσει ο Λουδοβίκος ΙΔ' και το 1719 επέστρεψε στη Γαλλία. Καθώς ήταν ο 4ος (από τους επιζήσαντες της ενηλικίωσης) γιος δεν αναμενόταν να διαδεχθεί τον πατέρα του· αλλά ο πρωτότοκος αδελφός, ο Κάρολος είχε αποβιώσει από το 1690 και ο τρίτος, ο Λουδοβίκος ήταν ηγούμενος στο αβαείο του Ορκάμ, έτσι όταν το 1748 απεβίωσε ο δευτερότοκος Ερρίκος τον διαδέχθηκε ως δούκας του Ελμπέφ, μια και οι δύο γιοί του Ερρίκου είχαν αποβιώσει σε μάχη νέοι. 

Απεβίωσε το 1763 σε ηλικία 85 ετών και τον διαδέχθηκε ο δισεγγονός του 2ου εξαδέλφου του Ερρίκου, ο Κάρολος-Ευγένιος.

## Οικογένεια
Το 1713 νυμφεύτηκε στη Νάπολη τη Μαρία-Θηρεσία ντε Στραμπόνι, αλλά δεν είχαν απογόνους.

Το 1745 απεβίωσε η Μαρία-Θηρεσία και δύο έτη μετά ο Εμμανουήλ-Μαυρίκιος νυμφεύτηκε, σε 2ο γάμο, την Ιννοκεντία-Αικατερίνη ντε Ρουζέ ντυ Πλεσί-Μπελιέρ. Δεν απέκτησαν απογόνους.

## Πρόγονοι





## Παραπομπές


## Πηγές
* Georges Poull, La maison ducale de Lorraine, 1991

Κατηγορία:Οίκος της Λωρραίνης
Σάντρα Χούλερ

H **Σάντρα Χούλερ** (γερμανικά: *Sandra Hüller*, 30 Απριλίου 1978) είναι Γερμανίδα ηθοποιός του κινηματογράφου και της τηλεόρασης.

Περισσότερο γνωστή είναι για τον ρόλο της στην πολυβραβευμένη ταινία *[[Toni Erdmann]]* (2016). Με τον ρόλο της στην ταινία αυτή έλαβε δύο βραβεία Α' Καλύτερης Ηθοποιού στα φεστιβάλ Bavarian Film Awards και European Film Awards. Για τον ίδιο ρόλο πήρε βραβείο κι από το Toronto Film Critics Association. Πριν από αυτή την ταινία, ο προηγούμενος αξιοσημείωτος ρόλος της ήταν στην ταινία *[[Requiem (ταινία, 2006)|Requiem]]*, μέσω του οποίου βραβεύτηκε με το Α' Βραβείο Γυναικείου Ρόλου από τα Bavarian Film Awards.

Το 2023 έπαιξε στις ταινίες *[[Ζώνη Ενδιαφέροντος]]* και *[[Ανατομία μιας Πτώσης]]*. Για τις ερμηνείες της σε αυτές έλαβε δύο υποψηφιότητες για τα βραβεία BAFTA, ενώ για τη δεύτερη κέρδισε ένα Ευρωπαϊκό Βραβείο Κινηματογράφου και ένα βραβείο Σεζάρ, ενώ έλαβε υποψηφιότητα για Όσκαρ και Χρυσή Σφαίρα.

## Παραπομπές


## Εξωτερικοί σύνδεσμοι
* 

Κατηγορία:Γερμανίδες ηθοποιοί κινηματογράφου
Κατηγορία:Γερμανίδες ηθοποιοί τηλεόρασης
Κατηγορία:Γερμανίδες ηθοποιοί θεάτρου
Κατηγορία:Βραβευμένες με Σεζάρ Α' Γυναικείου Ρόλου
Αλφόνσος Ερρίκος του Αρκούρ

Ο **Αλφόνσος-Ερρίκος**, γαλλ. *Alfonse Henri*, (14 Αυγούστου 1648 - 19 Οκτωβρίου 1718) από τον Οίκο της Λωρραίνης ήταν κόμης του Αρκούρ (1694-1718).

## Βιογραφία
Ήταν γιος του Φραγκίσκου-Λουδοβίκου κόμη του Αρκούρ και της Άννας ντ' Ορνάνο, κόρης του Ερρίκου-Φραγκίσκου κυρίου του Μαζάργκ. Ο Ερρίκος-Φραγκίσκος ήταν γιος του Αλφόνσου στρατάρη της Γαλλίας. Ο Αλφόνσος-Ερρίκος είχε έναν μεγαλύτερο αδελφό, τον Φραγκίσκο, που είχε γεννηθεί πριν τον γάμο του πατέρα του και ως νόθος αποκλειόταν από τη διαδοχή.

Το 1694 απεβίωσε ο πατέρας του και τον διαδέχθηκε ως κόμης του Αρκούρ. Το 1715 απεβίωσε ο Λουδοβίκος ΙΔ΄ και, μια και είχε αποβιώσει ο γιος και ο εγγονός του, τον διαδέχθηκε ο δισεγγονός του Λουδοβίκος ΙΕ΄ που ήταν 5 ετών, έτσι ανέλαβε αντιβασιλεία ο ανιψιός του Λουδοβίκου ΙΔ΄, ο Φίλιππος Β΄ δούκας της Ορλεάνης. 

Ο Αλφόνσος-Ερρίκος απεβίωσε το 1718 σε ηλικία 70 ετών. Τον διαδέχθηκε ο πρωτότοκος γιος του Ιωσήφ ως κόμης του Αρκούρ.

## Οικογένεια
Το 1667 νυμφεύτηκε στο Παρίσι τη Μαρία-Φραγκίσκη, κόρη του Καρόλου ντε Μπράνκας και είχαν τέκνα:
* Ιωσήφ 1679-1739, κόμης του Αρκούρ.
* Φραγκίσκος-Μάριος 1686-1706, απεβίωσε 20 ετών στη Γκουαστάλα κατά τη διάρκεια του Πολέμου για την Ισπανική Διαδοχή, όπως και τα παιδιά του Ερρίκου, εξαδέλφου του Αλφόνσου-Ερρίκου.
* Σουζάννα 1668-1671, απεβ. 3 ετών.

## Πρόγονοι





## Παραπομπές


## Πηγές
*Georges Poull, La maison ducale de Lorraine, 1991.

Κατηγορία:Οίκος της Λωρραίνης
Φραγκίσκος Λουδοβίκος της Λωρραίνης

Ο **Φρανσουά Λουί**, γαλλ. *François Louis*, (1623 - 27 Ιουνίου 1694) από τον Οίκο της Λωρραίνης ήταν κόμης του Αρκούρ (1666-1694), του Ριέ, του Ροσφόρ και βαρόνος του Ωμπνά. Είναι ο ιδρυτής του κλάδου του Αρκούρ.

## Βιογραφία
Γεννήθηκε στο Οτέλ ντ' Ελμπέφ στο Παρίσι και ήταν ο τρίτος γιος του Καρόλου Β΄ δούκα του Ελμπέφ και της Αικατερίνης-Ερριέττας των Βουρβόνων, νόθης κόρης του Ερρίκου Δ΄ της Γαλλίας με την Γκαμπριέλ ντ'Εστρέ.

Ο πρωτότοκος ήταν ο Κάρολος Γ΄ κόμης του Ελμπέφ, ο δευτερότοκος ήταν ο Ερρίκος ηγούμενος του Ομπιέρ και ο μικρότερος αδελφός ήταν ο Φραγκίσκος-Μάριος πρίγκιπας του Λιλεμπόν. Εξάδελφοι από τη μεριά της μητέρας του ήταν ο Λουδοβίκος ΙΔ΄ της Γαλλίας και ο αδελφός του Φίλιππος Α΄ δούκας της Ορλεάνης.

Tα μέλη του Οίκου του θεωρούνταν *ξένοι πρίγκιπες* και η θέση τους στην ιεραρχία της Αυλής ήταν μετά τους *πρίγκιπες εξ αίματος*.

Απεβίωσε το 1694 σε ηλικία 69 ετών και τον διαδέχθηκε ο γιος του Αλφόνσος Ερρίκος ως κόμης του Αρκούρ.

## Οικογένεια
Πριν το γάμο του είχε ένα τέκνο:
* (νόθος) Φραγκίσκος π. 1645-π. 1694, δεν νυμφεύτηκε. Το 1694 αναγνωρίστηκε ως νόμιμο τέκνο.

Το 1645 στο Παλαί-Ρουαγιάλ νυμφεύτηκε την Άννα ντ' Ορνάνο κόμισσα του Μοντώ και μαρκησία του Μωμπέκ, κόρη του Ερρίκου-Φραγκίσκου. Ο Ερρίκος-Φραγκίσκος ήταν γιος του Αλφόνσου, στρατάρχη της Γαλλίας. Ο Φραγκίσκος-Λουδοβίκος είχαν τέκνα:
* Μαρία-Αγγελική π. 1646-1674, παντρεύτηκε τον Νούνο-Αλβάρες ντε Μέλο, δούκα του Κανταβάλ και μαρκήσιο του Περέιρα.
* Αλφόνσος-Ερρίκος 1648 - 1718, κόμης του Αρκούρ.
* Μαρία-Άννα 1657-1699, ηγουμένη του αβαείου της Μονμάρτρ.
* Κάρολος 1661-1683, ιερέας.

## Πρόγονοι





## Παραπομπές


## Πηγές
*Georges Poull, La maison ducale de Lorraine, 1991.

Κατηγορία:Οίκος της Λωρραίνης
Γκόραζντε

Το **Γκόραζντε** (Κυριλλικά: Горажде, ), είναι πόλη και δήμος στην ανατολική Βοσνία και Ερζεγοβίνη στον ποταμό Ντρίνα . Βρίσκεται ανάμεσα στις πόλεις Φότσα, Ραγκότιτσα και Βίσεγκραντ, και είναι διοικητικά τμήμα της Ομοσπονδίας της Βοσνίας και Ερζεγοβίνης και το διοικητικό κέντρο του Βοσνιακού Καντονιού της Πόντρινιε.

## Τοποθεσία
Το Γκόραζντε βρίσκεται στις όχθες του Ποταμού Ντρίνα στη Νότια Ανατολική Βοσνία, στους πρόποδες της ανατολικής πλαγιάς του βουνού Γιαχόρινα σε ύψος 345 μέτρα πάνω από το επίπεδο της θάλασσας. Ο οικισμός βρίσκεται σε μια ευρεία κοιλάδα που σχηματίζεται από τη διάβρωση του ποταμού Ντρίνα. Η κοιλάδα συνορεύει στα Νότια-Ανατολικά με τη Μπίσερνα, στα Νότια με το Σάμαρι, στα Νότιο-Δυτικά από Misjak, στα Δυτικά με Γκουμπάβιτσα και στα Βόρεια με τη Povrsnica.

Η κοιλάδα που βρίσκεται ο Ντρίνα, η οποία, από την αρχαιότητα ήταν τμήμα της διαδρομής από την θάλασσα προς την ενδοχώρα (Ντουμπρόβνικ - Τρεμπίνιε - Gacko - Φότσα - το Ντρίνα valley), είναι η κύρια αρτηρία της κυκλοφορίας στο νότιο-ανατολική περιοχή της Βοσνίας. Στο Γκόραζντε αυτό το δρόμο συναντά ένας άλλος που έρχεται από το Σεράγεβο και την κεντρική Βοσνία μέσω του  ορεινού περάσματος Γιάμπουκα  κάτω από τον Ντρίνα.

## Εξωτερικοί σύνδεσμοι
*
C2H4N2O2

Ο μοριακός τύπος **C<sub>2</sub>H<sub>4</sub>N<sub>2</sub>O<sub>2</sub>** μπορεί να αναφέρεται στα ακόλουθα ισομερή θέσης:
# 1,2-διφορμυλυδραζίνη
# Οξαμίδιο

Κατηγορία:Αποσαφηνίσεις χημικών τύπων
Κατηγορία:C2
Σωκράκι Κέρκυρας

Το **Σωκράκι** είναι οικισμός στην Κέρκυρα και τα Επτάνησα.

## Γενικά στοιχεία
Το Σωκράκι βρίσκεται στην βόρεια ορεινή πλευρά της Κέρκυρας. Βρίσκεται σε υψόμετρο 440 μέτρα, στην κορυφογραμμή του Κοράκιου όρους και απέχει 22 χιλιόμετρα από την πόλη της Κέρκυρας. Η ονομασία του προκύπτει από παραφθορά της φράσης *"Έσω Κοράκιον"* που αφορά τη θέση του χωριού.  Έχει πληθυσμό σύμφωνα με την απογραφή του 2021, 160 κατοίκους και ανήκει διοικητικά στον δήμο Κεντρικής Κέρκυρας και Διαποντίων Νήσων.

Στην απογραφή της Κέρκυρας, που διενεργήθηκε το 1812 και χειρόγραφο της σώθηκε στην εθνική βιβλιοθήκη του Παρισιού, το Σωκράκι είχε 455 κατοίκους. Η μεγαλύτερη εκκλησία του χωριού, η εκκλησία της Υπεραγίας Θεοτόκου Περιβολιώτισσας, ανεγέρθη τον 15ο αιώνα.

## Παραπομπές

## Εξωτερικοί σύνδεσμοι

* https://web.archive.org/web/20170617181257/http://www.corfu.gr/web/guest/de/faiakwn
* https://www.youtube.com/watch?v=t0Ey8NnMWKw

Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων
Τεπετσεννέτ

Το **Τεπετσεννέτ **(επίσης, **Ντάρα-Ντζανατλί **και **Ντερεντζαννετλί**) αποτελεί χωριό και δήμο της επαρχίας Σάκι του βορειοδυτικού Αζερμπαϊτζάν. Έχει πληθυσμό 590 κατοίκων. Ο δήμος αποτελείται από τα χωριά Τεπετσεννέτ και Κεχριζόμπα.

## Παραπομπές

* 

Κατηγορία:Κατοικημένες περιοχές στην Επαρχία Σάκι
Κατηγορία:Χωριά του Αζερμπαϊτζάν
Ασάγκι Ιμαμκουλουκέντ

Το **Ασάγκι Ιμαμκουλουκέντ **(αζερικά: Aşağı İmamqulukənd) είναι χωριό Λεζγκί και δήμος στην Επαρχία Κουσάρ του βορειοανατολικού Αζερμπαϊτζάν. Έχει πληθυσμό 770 κατοίκων. Ο δήμος αποτελείται από τα χωριά Ασάγκι Ιμαμκουλουκέντ και Μουτσουκόμπα.

## Παραπομπές

*
*

Κατηγορία:Κατοικημένες περιοχές στην Επαρχία Κουσάρ
Κατηγορία:Χωριά του Αζερμπαϊτζάν
Κατάλογος έργων του Liechtenstein Museum της Βιέννης

Η σελίδα αυτή περιέχει εικονογραφημένο κατάλογο έργων του Liechtenstein Museum της Βιέννης.

## Ιταλοί ζωγράφοι

## Φλαμανδοί ζωγράφοι

## Ολλανδοί ζωγράφοι

## Γερμανοί ζωγράφοι

Κατηγορία:Κατάλογοι έργων τέχνης ανά μουσείο
Λιθαρός Αρκαδίας

Ο **Λιθαρός** είναι μικρό ημιορεινό χωριό της Ηραίας του Δημοτικού Διαμερίσματος Λουτρών του πρώην Δήμου Ηραίας και του τέως Δήμου Γορτυνίας της Δημοτικής Ενότητας Ηραίας και ανήκει στο Νομό Αρκαδίας.

Είναι μικρός οικισμός χτισμένος στους πρόποδες των τελευταίων ορεινών όγκων του Μαινάλου στα όρια της Αρχαίας Ηραίας, σε μια καταπράσινη και πλούσια σε θαμνώδη βλάστηση περιοχή δίπλα στην κοιλάδα του ποταμού Αλφειού. Το χωριό έχει αρκετές πηγές με τρεχούμενα νερά και ωραία σημεία με νεροπλάτανους.

## Δημογραφικά στοιχεία
Ο Λιθαρός από παλιά θεωρούταν συνοικισμός και δεν κατοικούταν από πολλές οικογένειες. Σύμφωνα με την απογραφή του 2011 ο αριθμός των μόνιμων κατοίκων του οικισμού ανερχόταν στους 16 ενώ με την παλαιά απογραφή του 2001 οι μόνιμοι κάτοικοι του χωριού ήταν 25.

Οι κάτοικοι του χωριού ασχολούνται κυρίως με την κτηνοτροφία αλλά και με την καλλιέργεια ελιάς.

## Γεωγραφικά στοιχεία
Ο οικισμός χωρίζεται σε Κάτω και Άνω Λιθαρό αν και το χωριό παραμένει ίδιο και οι κάτοικοι του ενεργούν όλοι μαζί. Το άνω μέρος του χωριού είναι αναμφισβήτητα μεγαλύτερο από το κάτω που αποτελείται από 3 σπίτια. Το κάτω μέρος του χωριού βρίσκεται πάνω στον επαρχιακό δρόμο Δημητσάνας - Γέφυρας Μπερτσιάς και συνδέεται απευθείας με τον Άνω Παπαδά με δρόμο 5,5 χιλιομέτρων, με τα Λουτρά με δρόμο 1 χιλιομέτρου και με τον Λώτη με χωματόδρομο 2 χιλιομέτρων.

Ο Λιθαρός απέχει 35 χιλιόμετρα από την Δημητσάνα, 32 χιλιόμετρα από τα Λαγκάδια και 85 χιλιόμετρα από την Τρίπολη.

## Παραπομπές


Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Μαινάλου
Ντάμιεν Σαζέλ

Ο **Ντάμιεν Σερ Σαζέλ** (αγγλικά: *Damien Sayre Chazelle*, 19 Ιανουαρίου 1985) είναι Αμερικανός σκηνοθέτης και σεναριογράφος. Η καριέρα του ως σκηνοθέτης ξεκίνησε το 2009, με την ταινία *[[Guy and Madeline on a Park Bench]]* (2009). Το δεύτερο μεγάλου μήκους έργο του ήταν το *[[Χωρίς Μέτρο]]* (2014), το οποίο σημείωσε επιτυχία, ενώ έλαβε υποψηφιότητες και για Όσκαρ.

Το 2016 έκανε πρεμιέρα η τρίτη του μεγάλου μήκους ταινία, το *[[La La Land (ταινία)|La La Land]]*, το οποίο ήταν υποψήφιο σε 14 κατηγορίες Όσκαρ, κερδίζοντας σε 6, μεταξύ αυτών και στην κατηγορία καλύτερης σκηνοθεσίας. Προηγουμένως είχε λάβει 7 Χρυσές Σφαίρες, γεγονός που το καθιστά την ταινία με τις περισσότερες στην ιστορία του θεσμού. Γνωστός, πέρα από τα δικά του σενάρια που σκηνοθέτησε, είναι και για το *[[10 Cloverfield Lane]]* (2016).

## Παραπομπές


## Εξωτερικοί σύνδεσμοι

* 

Κατηγορία:Αμερικανοί σεναριογράφοι
Κατηγορία:Βραβευμένοι με Χρυσή Σφαίρα Καλύτερης Σκηνοθεσίας
Κατηγορία:Βραβευμένοι με Όσκαρ Καλύτερης Σκηνοθεσίας
Κατηγορία:Αμερικανοί σκηνοθέτες κινηματογράφου
Μπιγκίρ (Γκοϊτσάι)

Το **Μπιγκίρ** (επίσης, **Μπουγκούρ **και **Μπυγκύρ**) αποτελεί χωριό και δήμο της επαρχίας Γκοϊτσάι του βορειοανατολικού Αζερμπαϊτζάν. Έχει πληθυσμό 5,724 κατοίκων. Ο δήμος αποτελείται από τα χωριά Μπιγκίρ και Τσιρκέντ.

## Παραπομπές


## Εξωτερικοί σύνδεσμοι
* 

Κατηγορία:Κατοικημένες περιοχές στην Επαρχία Γκοϊτσάι
Fandom

Ο όρος **fandom** χρησιμοποιείται για να αναφερθεί σε μια υποκουλτούρα που αποτελείται από τους οπαδούς που τους χαρακτηρίζει ένα αίσθημα συμπάθειας και συντροφικότητας προς άλλους συνανθρώπους τους που μοιράζονται κάποιο κοινό ενδιαφέρον. Οι φανς συνήθως ενδιαφέρονται ακόμα και για τις μικρές λεπτομέρειες του ή των αντικειμένων του fandom τους και ξοδεύουν ένα σημαντικό μέρος του χρόνου και της ενέργειας τους με αυτό που τους ενδιαφέρει, συχνά ως μέρος ενός κοινωνικού δικτύου με ειδικότερες πρακτικές (ένα fandom)· αυτό είναι που διαφοροποιεί τους "fannish" (συνδεδεμένο με το fandom) φανς από αυτούς που έχουν μόνο κάποιο απλό ενδιαφέρον.

Ένα fandom μπορεί να αναπτυχθεί γύρω από κάθε περιοχή ανθρώπινου ενδιαφέροντος ή δραστηριότητας. Το αντικείμενο του οπαδικού ενδιαφέροντος μπορεί να οριστεί στενά, επικεντρώνοντας σε κάτι σαν μια ατομική διασημότητα, ή πιο ευρέως ορισμένα, καλύπτοντας ολόκληρα χόμπι, είδη ή μόδες. Ενώ τώρα χρησιμοποιείται για να εφαρμόζεται σε ομάδες ατόμων που είναι γοητευμένες με ένα οποιοδήποτε θέμα, ο όρος έχει τις ρίζες του σε εκείνους που έχουν μια ενθουσιώδη εκτίμηση για τον αθλητισμό. Το λεξικό της Merriam-Webster ανιχνεύει τη χρήση του όρου πίσω στο 1903.  Σχηματίζεται από την λέξη fan συν την κατάληξη *-dom* (που βγαίνει από το ** που σημαίνει βασίλειο).

Η λέξη fandom ως όρος μπορεί επίσης να χρησιμοποιηθεί με μια ευρεία έννοια για να αναφερθεί στα διασυνδεδεμένα κοινωνικά δίκτυα των μεμονωμένων fandoms, πολλά από τα οποία επικαλύπτονται.

## Σημειώσεις



Κατηγορία:Υποκουλτούρες